**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės būstų nuomininkų A. E., V. J. J., A. P., J. D., O. K., M. C., L. K., A. J., L. S., A. K., D. G., M. G., K. A. K., Z. V., D. D., V. G. prašymai pirkti nuomojamus savivaldybei nuosavybės teise priklausančius būstus.

 Savivaldybės nuomininkams A. E., V. J. J., A. P., J. D., O. K., M. C., A. J., L. S., A. K., M. G., savivaldybės būstai Vyriausybės nustatyta tvarka nuomos pagrindais suteikti kaip grįžusiems į Lietuvos Respubliką reabilituotiems politiniams kaliniams, tremtiniams ir jų vaikams. Nurodyti asmenys būstus turi teisę įsigyti vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymas) 24 straipsnio 1 dalies 5 punktu, t. y. būstai parduodami laikantis nuostatos, kad jų pardavimo kaina nebus didesnė negu kaina, kuri LR Butų privatizavimo įstatyme nustatyta tvarka galėjo būti apskaičiuota iki 1998 m. liepos 1 d. ir patikslinta atsižvelgiant į infliaciją. Turto vertintojai UAB „Krivita“, vadovaudamiesi Turto ir verslo vertinimo metodika, patvirtinta vadovaujantis LR Turto ir verslo vertinimo pagrindų įstatymu, atliko retrospektyvinį turto (būstų) vertinimą (kai nustatoma turto kita (ne rinkos) vertė atgalinei datai. Vadovaujantis Įstatymu, bei Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir atsižvelgiant į turto vertintojų nustatytas būstų vertes, apskaičiuotos nurodytų būstų kainos, atitinkančios Įstatymo nuostatas.

 Savivaldybės nuomininkei L. K. teisė pirkti savivaldybės būstą *(duomenys neskelbtini)*, Klaipėdoje, vadovaujantis Įstatymo 24 straipsnio 1 dalies 2 punktu, t. y. kai būstai parduodami laikantis nuostatos, kad jų pardavimo kaina nebus didesnė negu kaina, kuri LR Butų privatizavimo įstatyme nustatyta tvarka galėjo būti apskaičiuota iki 1998 m. liepos 1 d. ir patikslinta atsižvelgiant į infliaciją, pripažinta Klaipėdos miesto apylinkės teismo 2016-06-15 sprendimu (Civilinė byla Nr. 2-15-328/2016) ir Klaipėdos apygardos teismo 2016-12-14 nutartimi (Civiline byla Nr. 2A-1466-479/2016).

 Savivaldybės nuomininkei D. G. teisė pirkti savivaldybės būstą *(duomenys neskelbtini)*, Klaipėdoje, vadovaujantis Įstatymo 24 straipsnio 1 dalies 2 punktu, t. y. kai būstai parduodami laikantis nuostatos, kad jų pardavimo kaina nebus didesnė negu kaina, kuri LR Butų privatizavimo įstatyme nustatyta tvarka galėjo būti apskaičiuota iki 1998 m. liepos 1 d. ir patikslinta atsižvelgiant į infliaciją, pripažinta Klaipėdos apygardos teismo 2016-03-22 sprendimu (Civilinė byla Nr. 2A-512-460/2016) ir Lietuvos Aukščiausiojo Teismo 2016-12-28 nutartimi (Civilinė byla Nr.3K-3-566-695/2016).

 Nurodytų būstų kainos apskaičiuotos vadovaujantis aukščiau nurodytais teisės aktais.

 Savivaldybės būsto nuomininkė K. A. K. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 33,36 kv. metro ploto būstą *(duomenys neskelbtini)*, Klaipėdoje. Turto vertintojai UAB „Inreal“, nustatė būsto *(duomenys neskelbtini)*, Klaipėdoje, rinkos vertę – 32173,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkė Z. V. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 55,33 kv. metro ploto būstą , Klaipėdoje. Turto vertintojai UAB „Inreal“, nustatė būsto *(duomenys neskelbtini)*, Klaipėdoje, rinkos vertę – 41 579,00 Eur (iš jų 79,00 Eur už būsto vertės nustatymą), kuri atitinka būsto pardavimo kainą.

2

 Savivaldybės būsto nuomininkas D. D. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 49,62 kv. metro ploto būstą su bendro naudojimo patalpa *(duomenys neskelbtini)*, Klaipėdoje. Turto vertintojai UAB „Inreal“, nustatė būsto *(duomenys neskelbtini)*, Klaipėdoje, rinkos vertę – 22673,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkas V. G. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 27,06 kv. metro ploto būstą *(duomenys neskelbtini)*, Klaipėdoje. Turto vertintojai UAB „Inreal“, nustatė būsto *(duomenys neskelbtini)*, Klaipėdoje, rinkos vertę – 17373,00 Eur (iš jų 73,00 Eur už būsto vertės nustatymą), kuri atitinka būsto pardavimo kainą.

 Nurodyti būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus.

 Visi sprendimo projekte nurodyti pirkėjai už perkamus būstus atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 1 dalies 2, 5 punktais, 2 dalies 5 punktu ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2017 m. gegužės 4 d. įsakymu Nr. AD2-406 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2017 m. gegužės 4 d. įsakymas Nr. AD2-406 „Dėl parduodamų savivaldybės būstų įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „Krivita“ apmokėta – 2400,00 Eur ir UAB „Inreal“ apmokėta – 298,00 Eur.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 142 634,62 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 2698,00 Eur.

Turto skyriaus vedėjas Edvardas Simokaitis